### Анализ на решението на задача

КОЛЕЛОТО НА КЪСМЕТА

Представяме колелото като масив от символи, първоначално запълнен с въпросителни знаци. Трябва да симулираме всяко завъртане, което Петър прави и да запишем получената буква в съответното поле. Ако това поле вече е запълнено с буква, различна от тази, която се опитваме да запишем, извеждаме „!“ и излизаме. За да симулираме завъртане на колелото в посоката по часовата стрелка , ще се преструваме, че движим стрелката около колелото в обратна посока. Ако в даден момент достигнем края на масива, започваме от самото начало. Когато приключим, трябва да проверим дали някаква буква се появява два пъти в масива. Ако случаят е такъв, извеждаме „!“. В противен случай извеждаме масива в заявения ред.

31.12.2020 София Автор Пано Панов